כלל העובדים והלקוחות במקום העבודה חייבים לחבוש מסכה בהתאם להנחיות חבישת המסכה.
אין להכניס לקניון מעל לאדם (לרבות עובדים) לכל 20 מ"ר. יש לכלול בחישוב את שטח הקניון המלא, כולל שטחי החנויות, אך ללא החניון.
התקנת שלט בכניסות לקניון, במקום בולט לעין, לעניין מספר הלקוחות המותר בקניון.
יש להקפיד על שמירת מרחק של 2 מטרים לפחות בין אנשים שאינם גרים באותו מקום, לרבות בתורים ובכניסות. לשם כך, יש לסמן מקומות לעמידה בתורים ובכניסה לקניון, ולהתקין שילוט במקום בולט לעניין זה ולעניין חבישת המסכה.
יש למנוע כניסה של מעל לשני אנשים שאינם גרים באותו המקום למעלית ויש להציב שילוט בעניין זה בכניסות למעלית.
בשטחי הקניון יש להציב מתקנים עם חומר לחיטוי ידיים במקומות נגישים וזמינים.
אין לאפשר ישיבה לצורך אכילה של מבקרים בקניון. אין להציב שולחנות וכיסאות לאכילה, ויש למנוע גישה לשולחנות אכילה המקובעים לרצפה. כמו-כן, יש להציב שלטים במקומות בולטים לעניין איסור האכילה.
המעסיק ינהל רישום, ככל האפשר באופן ממוחשב, של מספר האנשים השוהים בקניון בכל עת.
יש לשים לב שבמקביל להנחיות הפעלת הקניון, על כל חנות בתוך קניון לפעול לפי ההנחיות הרלוונטיות עבורה.